
Comisia pentru buget,

finanţe şi bănci

Bucureşti,   25.09.2002 

Nr. 388

AVIZ

asupra propunerii legislative privind vânzarea unor terenuri, domeniul privat al statului sau al unităţilor administrativ teritoriale, afectate de construcţii cu destinaţia de locuinţe, din intravilanul localităţilor rurale şi urbane
Cu adresa nr. 230 din 03.09.2002, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind vânzarea unor terenuri, domeniul privat al statului sau al unităţilor administrativ teritoriale, afectate de construcţii cu destinaţia de locuinţe, din intravilanul localităţilor rurale şi urbane. 

In urma examinării, în şedinţa din data de 25.09.2002, Comisia, cu unanimitate de voturi, a hotărât respingerea din următoarele considerente:

Potrivit art. 5 alin. (2) din Legea nr. 213/1998 privind proprietatea publică şi regimul juridic al acesteia, dreptul de proprietate privată al statului sau al unităţilor administrativ – teritoriale asupra bunurilor din domeniul privat este supus regimului juridic de drept comun, dacă prin lege nu se prevede altfel. Deci, aceste bunuri sunt în circuitul civil, iar înstrăinarea lor urmează dispoziţiile dreptului comun, fără a mai fi nevoie de adoptarea unei legi speciale.

Prin urmare nu este necesară prevederea, într-un act normativ special, a posibilităţii înstrăinării acestor terenuri.

Se încalcă dispoziţia art. 7 alin. (1) din Legea nr. 24/2000 privind normele de tehnică legislativă pentru elaborarea actelor normative, conform căreia “Proiectule de lege, propunerile legislative şi celelalte proiecte de acte normative se redactează în forma prescriptivă proprie normelor juridice”.

PREŞEDINTE,

Prof. dr. Florin Georgescu

Experţi parlamentari:

Onete Alexandru

Popescu Luminiţa

